नमस्कार! मेरा नाम शडी अबू-ज़हरा है।
मैं डब्लू3सी यानी वर्ल्ड वाइड वेब कंसोर्टियम में अभिगम्यता कार्यनीति
एवं प्रौद्योगिकी विशेषज्ञ हूँ।
और आज मैं आप लोगों को वेब अभिगम्यता के बारे में बताना चाहूँगा।
वेब बहुत सारे लोगों के लिए उनके दैनिक जीवन का अनिवार्य हिस्सा है,
चाहें वे कार्य पर हों,
चाहें घर पर।
और चाहें सड़क पर।
वेब अभिग्यमता का मतलब है कि दिव्यांग लोग भी समान रूप से वेब का उपयोग कर सकते हैं।
उदाहरण के लिए, कोई ऐसा व्यक्ति जो टाइप करने के लिए अपने हाथों का उपयोग नहीं कर सकता है, वह माउथ स्टिक का उपयोग करता है।
या वह जो अच्छी तरह से सुन नहीं सकता है, वह वीडियो देखने के लिए कैप्शन का उपयोग करता है।
या वह जो अच्छी तरह से देख नहीं सकता, वह स्क्रीन पर जो लिखा है, उसे जोर से पढ़ने के लिए स्क्रीन रीडर का उपयोग करता है।
अभिगम्यता के कई सारे लाभ हैं।
उदाहरण के लिए, कैप्शन से सब को लाभ है, चाहें वह शोरगुल वाले वातावरण में हो या शांत वातावरण में।
और जहां चमक होती है, वहाँ अच्छा रंग अंतर बेहतर काम करता है।
साथ ही आयु संबंधी शारीरिक विकृति समस्याओं से जुझते लोग भी जैसे कि शारीरिक दक्षता कमी मे फायदे।
वास्तव में, बेहतर लेआउट और डिजाइन के साथ सबको बेहतर उपयोगकर्ता अनुभव मिला है।
वेबसाइटों और अनुप्रयोगों के अंतर्निहित कोड में बहुत सारी अभिगम्यता बनाई जा सकती है।
डब्लू3सी से वेब प्रौद्योगिकियाँ, जैसे कि एचटीएमएल कई सारी अभिगम्यता सुविधाओं के लिए समर्थन प्रदान करता है।
उदाहरण के लिए, छवियों के लिए पाठ विकल्प प्रदान करने वाली सुविधाएँ,
जो स्क्रीन रीडरों द्वारा तेज पढ़ी जाती हैं तथा सर्च इंजनों द्वारा भी उपयोग होती हैं।
इसके अलावा शीर्षक, लेबल और अन्य कोड समर्थन अभिगम्यता
तथा समग्र रूप से गुणवत्ता में सुधार करता है।
विकी, सामग्री प्रबंधन प्रणालियाँ एवं कोड संपादक जैसे अच्छे संलेखन उपकरण
या तो स्वचालित रूप से या लेखक के इनपुट के आधार पर सुलभ कोड बनाने में सहायता करते हैं।
इसके अलावा, वेब ब्राउजरों, मीडिया प्लेयरों और ऐप्प को अभिगम्यता सुविधाओं को समर्थन करने की आवश्यकता है।
डब्लू3सी वेब को अभिगम बनाने में सहायता के लिए ऐसे मानक प्रदान करता है,
जो सरकारों तथा व्यवसायों द्वारा अंतरराष्ट्रीय स्तर पर मान्यता प्राप्त हैं।
सबसे अच्छी तरह से ज्ञात वेब सामग्री अभिगम्यता दिशा-निर्देश - डब्लूसीएजी है।
डब्लूसीएजी आईएसओ मानक 40500 भी है,
और ईएन 301 549 नामक यूरोपी मानक द्वारा अपनाया गया है।
यह चार मुख्य सिद्धांतों पर आधारित है-
पहला, इंद्रियगोचर - उदाहरण के लिए, लोग सामग्री को देख सकते हैं या सुन सकते हैं।
दूसरा, व्यवहार्य - उदाहरण के लिए, ताकि लोग टाइप करके या आवाज़ द्वारा कंप्यूटर का उपयोग कर सकें।
तीसरा, बोधगम्य - उदाहरण के लिए, ताकि लोगों को समझ आए और भाषा सरल हो।
और चौथा, ठोस - ताकि लोग विभिन्न सहायक तकनीकों का उपयोग कर सकें।
डब्लूसीएजी के अलावा, डब्लू3सी संलेखन उपकरण अभिगम्यता दिशा-निर्देश - एटीएजी भी प्रदान करता है,
जो सामग्री प्रबंधन प्रणालियों, कोड संपादकों एवं अन्य सॉफ्टवेयर की आवश्यकताओं को निर्धारित करता है।
और उपयोगकर्ता एजेंट अभिगम्यता दिशा-निर्देश - यूएएजी,
वेब ब्राउजरों और मीडिया प्लेयरों की आवश्यकताओं को निर्धारित करता है।
लगभग एक बिलियन से अधिक लोग या पूरी जनसंख्या का 15-20% दिव्यांग हैं।
संयुक्त राष्ट्र विकलांग अधिकार कंवेंशन
मानव अधिकार के रूप में, वेब सहित जानकारी अभिगम को निर्धारित करता है।
विश्व के अधिकांश देशों ने इस संयुक्त राष्ट्र कंवेंशन को स्वीकृति दी है,
और कइयों ने बाध्यकारी नीतियों को भी अपनाया है।
फिर भी, किसी भी कानून और नियमों की परवाह किए बिना,
अभिगम्यता मानकों का कार्यान्वयन दिव्यांगों के लिए अनिवार्य,
और सभी के लिए उपयोगी है।
वेब अभिगम्यता के बारे में अधिक जानकारी के लिए w3.org/WAI पर जाएँ।